Bloodhound Gang
Bloodhound Gang (talaffuzi: Bladhaund Geng; inglizchadan tarjimasi: bladhaund toʻdasi) amerikalik musiqa guruhi boʻlib, 1991-yili Pennsilvaniyada tuzilgan. Guruh ijodini rapdan boshlab, keyinchalik ijodini rok musiqa tomon yoʻnaltirdi. Qoʻshiqlari mutoyiba va satirik boʻlib, jinsiy aloqaga oid hazillarga bagʻishlangan. Guruh "Fire Water Burn", "The Bad Touch", "Foxtrot Uniform Charlie Kilo", "Along Comes Mary", "Uhn Tiss Uhn Tiss Uhn Tiss" va "The Ballad of Chasey Lain" ashulalari bilan tanilgan. Bloodhound Gang 6 milliondan oshiq albom sotgan.